# REPUBLIKA HRVATSKA



# MEĐIMURSKA ŽUPANIJA

# OPĆINA DONJI KRALJEVEC

**OPĆINSKO VIJEĆE**

**PLAN RAZVOJA SUSTAVA CIVILNE ZAŠTITE**

**OPĆINE DONJI KRALJEVEC ZA 2018. GODINU**

**Obrazloženje**

**Pravni temelj**

Temeljem članka 17. stavak 1. podstavak 1. Zakona o sustavu civilne zaštite („Narodne novine“, broj 82/2015.) predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenje proračuna razmatra i usvaja godišnji **Plan razvoja** **sustava civilne zaštite s financijskim učincima za trogodišnje razdoblje.**

**Razlog upućivanja prijedloga**

Obzirom da procjena rizika od velikih nesreća i plan djelovanja civilne zaštite kao temeljno akti nisu doneseni temeljem gore navedenog Zakona odnosno nisu doneseni provedbeni akti ovim Planom razvoja koji se donosi na zakonski određeni rok nužno je uskladiti i funkcionalno objediniti aktivnosti svih subjekata civilne zaštite koje se odnose na provođenje mjera i aktivnosti civilne zaštite.

**SREDSTVA POTREBNA ZA PROVOĐENJE PRIJEDLOGA I NAČINA NJIHOVA OSIGURANJA**

Za provedbu ovog prijedloga potrebno je planirati financijska sredstva u Proračunu općine

Donji Kraljevec za razdoblje 2017-2020.godine.

Slijedom navedenog predlaže se općinskom vijeću Općine Donji Kraljevec da razmotri i donese

Plan razvoja sustava civilne zaštite općine Donji Kraljevec za 2018.koji u prijedlogu glasi:

Temeljem članka 17. stavak 1.alineja 1. Zakona o sustavu civilne zaštite („Narodne novine“ broj 82/2015) i članka 32. Statuta općine Donji Kraljevec (Službeni glasnik Međimurske županije br. 6/13 i 10/13) općinsko vijeće općine Donji Kraljevec na svojoj 4.sjednici održanoj 06.12.2017.godine donijelo je

**PLAN RAZVOJA SUSTAVA CIVILNE ZAŠTITE OPĆINE DONJI KRALJEVEC ZA 2018.**

**I.UVOD**

Zakonom o sustavu civilne zaštite („Narodne novine“, broj 82/15.) (u daljnjem tekstu Zakon) određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi manjenja rizika od katastrofa te zaštita i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Ovaj Plan razvoja sustava civilne zaštite općine Donji Kraljevec za 2018. sadrži pravac razvoja civilne zaštite s planovima njihove realizacije, odnosno kako bi se ostvario željeni rezultat misije i razvojne vizije sa konačnim ciljevima.

Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava u Proračunu općine Donji Kraljevec koji će se odvojiti za sve subjekte u sustavu civilne zaštite, a za promatrano razdoblje.

**II.RAZVOJ CIVILNE ZAŠTITE**

Općina Donji Kraljevec kao jedinica lokalne samouprave sukladno važećim propisima kontinuirano će razvijati sustav civilne zaštite i povezati resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka, te ublažavanje posljedica velike nesreće i katastrofe.

Na temelju Analize o stanju sustava civilne zaštite na području općine Donji Kraljevec, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, s ciljem zaštite i spašavanja ljudi, materijalnih dobara te okoliša kao ravnomjernog razvoja svih nositelja sustava civilne zaštite (vatrogasne postrojbe i zapovjedništva, stožera civilne zaštite, udruge građana od značaja za zaštitu i spašavanje) donosi se Plan razvoja sustava civilne zaštite na području općine Donji Kraljevec za 2018. (u daljnjem tekstu: Plan razvoja sustava civilne zaštite).

**Plan razvoja sustava civilne zaštite odnosi se na slijedeće:**

1.**STOŽER CIVILNE ZAŠTITE**

Stožer civilne zaštite osniva se na državnoj razini i na razini svake jedinici lokalne i područne (regionalne) samouprave, a aktivira se kada se proglasi stanje neposredne prijetnje, katastrofe i velike nesreće.

Izvršno tijelo Općine Donji Kraljevec je donijelo **Odluku o imenovanju Stožera civilne zaštite** općine Donji Kraljevec, KLASA:022-05/17-01/30, URBROJ:2109-06-17-01, od 28.06.2017.

Radom stožera civilne zaštite rukovodi načelnik stožera, a kada se proglasi velika nesreća, rukovođenje preuzima izvršno tijelo jedinice (regionalne) samouprave.

**Upoznavanje Stožera civilne zaštite s novim Zakonom o sustavu civilne zaštite („Narodne novine“ broj 82/2015) a prije svega o:**

* Mjere sustava civilne zaštite
* Ustrojavanje sustava civilne zaštite
* Djelovanju sustava civilne zaštite i načelima sustava civilne zaštite
* Sudionici u sustavu civilne zaštite
* Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite
* Pripremi za izradu Procjene rizika

Rok izvršenja: sjednica Stožera civilne zaštite u prvoj polovici 2018. godine.

* Nositelj: općina Donji Kraljevec
* Izvršitelj: Područni ured za zaštitu i spašavanje Čakovec

Kontakt podatke (adrese, fiksni i mobilni telefonski brojevi) potrebno je kontinuirano ažurirati u planskim dokumentima.

Provedbeni akti utvrđeni su člankom 17.stavak 3.podstavak 6. i članak 21.stavak 4. i 5. Zakona o sustavu civilne zaštite („Narodne novine“, broj 82/15.)

**2. POSTROJBA CIVILNE ZAŠTITE**

**2.1. Postrojba civilne zaštite**

U svrhu povećanja spremnosti i mogućnosti u provođenju akcija zaštite i spašavanja potrebno je:

Izvršiti smotru postrojbe civilne zaštite

Rok izvršenja: tri mjeseca od donošenja provedbenog akta

* Izvršitelj: Općina Donji Kraljevec

Kontinuirano ažurirati podatke o pripadnicima Postrojbe civilne zaštite u mobilizacijskim dokumentima u svrhu osiguranja mobilizacijske spremnosti.

* Izvršitelj: Općina Donji Kraljevec

Rok izvršenja: Kontinuirano tijekom 2018. godine

Provedbeni akti utvrđeni su člankom 17.stavak 3. i članak 33. Zakona o sustavu civilne zaštite („Narodne novine“, broj 82/15.)

# 3. VATROGASTVO:

U cilju spremnosti i brzog djelovanja DVD-a za 2018. godinu planirana je kontinuirana edukacija za moguće opasnosti u cestovnom i željezničkom prometu, poplavama i slično.

Nositelj izrade: Općina Donji Kraljevec

Izvršitelj zadatka: zapovjednik DVD-a

Rok : 6 mjeseca od donošenja provedbenog akta

Provedbeni akti utvrđeni su člankom 28. stavak 2.(„Narodne novine“, broj 82/15.)

**4. UDRUGE GRAĐANA OD ZNAČAJA ZA ZAŠTITU I SPAŠAVANJE**

**4.1.Crveni križ**

Crveni križ u cilju spremnosti za angažiranjem u akcijama zaštite i spašavanja u 2018.

godini planira:

-nastavak edukacije interventnog tima za djelovanje u katastrofama

-procjena situacije, podizanje naselja, organizacija smještaja, psihološka pomoć i podrška

-sudjelovanje na natjecanjima prve pomoći u školama

Vrijeme planiranih aktivnosti: tijekom 2018. godine

**4. PRAVNE I FIZIČKE OSOBE U SUSTAVU CIVILNE ZAŠTITE**

**III.**

***Pravne osobe od interesa za sustav civilne zaštite na području općine Donji Kraljevec su:***

* -TEHNIX d.o.o., B.Radića, Donji Kraljevec
* -FEROKOTAO d.o.o., Kolodvorska 78/a, Donji Kraljevec
* -HEMA d.o.o., Ludbreška 3, Donji Kraljevec
* -Toni d.o.o., Kolodvorska 8, Donji Kraljevec
* -Transport Novak d.o.o., Donji Hrašćan 1

***Članak 2.***

***Udruge od značaja za zaštitu i spašavanje na području općine Donji Kraljevec su:***

* -Nogometni klub Kraljevčan 38, Donji Kraljevec
* -Nogometni klub Hodošan
* -ŠRD Šaran Palinovec
* -ŠRD Jezerišće, Sveti Juraj u Trnju
* -ŠRD Črnec, Donji Hrašćan
* -Ekološka udruga „Prode“
* -LD Srnjak D.Kraljevec-Goričan
* -LD Fazan Hodošan

Sa pravnim osobama koje će poradi nekog interesa zaštite i spašavanja stanovništva, materijalnih i kulturnih dobara općine Donji Kraljevec dobiti zadaću potrebno je održati sastanak na kojem će se razmotriti zadaće pravnih osoba u sustavu civilne zaštite.

Izvršitelj: Općina Donji Kraljevec u suradnji s Područnim uredom za zaštitu i spašavanje Čakovec

Rok izvršenja: lipanj 2018.godine

**5. SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji zaštite i spašavanja u općini Donji Kraljevec, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:

* nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području općine Donji Kraljevec

Izvršitelji: Operateri , Područni ured za zaštitu i spašavanje,Općina Donji Kraljevec i DVD-i Općine Donji Kraljevec.

Rok izvršenja: kontinuirano tijekom 2018.godine

**6. EDUKACIJA STANOVNIŠTVA**

Cilj: podizanje razine svijesti građana kao sudionika sustava civilne zaštite.

Katastrofe, kao specifična krizna stanja, javljaju se kada nesreće ili krize uzrokovane prirodnim silama ili ljudskom aktivnošću (utjecajem na okoliš, tehnologijom), djeluju na ljude u tolikoj mjeri da ugroženo stanovništvo nije u mogućnosti kontrolirati tijek događaja i uspješno se nositi s nanesenim udarima, gubicima i štetama. Učestalost i ozbiljnost katastrofa u mnogome se može smanjiti ili ublažiti njihove posljedice ako se posveti veća pozornost predviđanju, promatranju i planiranju načina pomoći kao i općoj pripravnosti za adekvatni odgovor na krizu, odnosno katastrofu ukoliko se ona dogodi.

Kontinuirano vršiti:

* upoznavanje građana sa sadržajem Planova zaštite putem javnih rasprava, te putem web stranice općine Donji Kraljevec,
* izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,
* nositelj zadaće – Općina Donji Kraljevec (Stožer civilne zaštite općine Donji Kraljevec),
* rok izvršenja – kontinuirano tijekom 2018. godine.

**Ostaju na snazi:**

**-**Odluka o osnivanju postrojbe civilne zaštite opće namjene općine Donji Kraljevec (Službeni

glasnik Međimurske županije broj 4/14)

-Odluka o određivanju operativnih snaga zaštite i spašavanja i pravnih osoba od interesa za zaštitu

i spašavanje općine Donji Kraljevec (Službeni glasnik Međimurske županije broj; 9/16)

-Odluka o prihvaćanju elaborata Procjene ugroženosti stanovništva, materijalnih i kulturnih

dobara i okoliša za općinu Donji Kraljevec i Izmjena 2011.(Službeni glasnik Međimurske

županije br.28/10, .)

-Odluka o usvajanju Plana zaštite i spašavanja općine i Plana civilne zaštite Donji Kraljevec

(Službeni glasnik Međimurske županije br.4/14.) i ažurirani Plan zaštite i spašavanja (Službeni glasnik

Međimurske županije broj 3/17)

**7. FINANCIRANJE SUSTAVA ZAŠTITE I SPAŠAVANJA**

Cilj: racionalno, funkcionalno i učinkovito djelovanje sustava civilne zaštite. Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će biti, u Proračunu općine Donji Kraljevec za 2017. godinu, u skladu s ostalim posebnim propisima, ugrađene slijedeće stavke:

|  |  |
| --- | --- |
| DVD-i Donji Kraljevec | 2018. godina – 148.000,00 kn |
| Civilna zaštita | 2018. godina -5.000,00 kn |
| Crveni križ | 2017.godina -28.000,00 kn |
| **Ukupno za 2017.godinu** | **181.000,00 kuna** |
| Civilna zaštita  Crveni križ | 2019. godina – 5.000,00 kn  2019.godina- 28.000,00 kn |
| Civilna zaštita  Crveni križ | 2020. godina –5.000,00 kn  2020.godina- 28.000,00 kn |

**Financiranje sustava civilne zaštite za 2019. i 2020.godinu bit će utvrđeno Projekcijom proračuna općine Donji Kraljevec za navedene godine.**

**8. SURADNJA NA PODRUČJU CIVILNE ZAŠTITE**

Cilj: razmjenom iskustava, podataka, znanja i vještina sa odgovarajućim institucijama postići podizanje razine sigurnosti civilnog stanovništva, imovine, te eko-sustava. U okviru općine Donji Kraljevec te i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Nastaviti suradnju s Područnim uredom za zaštitu i spašavanje Čakovec s ciljem jačanja i usavršavanja operativnih i drugih snaga sustava civilne zaštite na području općine Donji Kraljevec.

**III.**

Ovaj Plan razvoja sustava civilne zaštite na području općine Donji Kraljevec za 2018. godinu objavit će se u „Službenom glasniku“ Međimurske županije.

OPĆINSKO VIJEĆE OPĆINE DONJI KRALJEVEC

Klasa: 810-01/17-01/18

Ur.br: 2109-06-17-01

D.Kraljevec,06.12.2017.

PREDSJEDNIK OPĆINSKOG VIJEĆA

Zoran Strahija